
ÅLEN IL, Orienteringsgruppa
SPORTSPLAN 2026
INNLEDNING 
Ålen IL er en breddeklubb som skal gi et tilbud som er tilpasset alder, ferdigheter og ambisjoner. Orienteringsgruppa har som målsetting å gi et aktivitetstilbud til alle aldersgrupper, men spesielt barn, unge og barnefamilier. Vi ønsker at mange barn og unge i alderen 5-19 år skal delta på orienteringsaktiviteter. Klubben skal være inkluderende, skape trivsel, og det skal være trygt og artugt for den enkelte å delta på våre o-aktiviteter. Idrettslagets verdiord – spenstig, trygt og artugt (STA) – ønsker vi å leve opp til. Den fine og varierte naturen skal være en arena for utvikling av trygghet i form av å forstå og kunne bruke kart og kompass. 
Sportsplanen skal gi ledere, instruktører, utøvere og foreldre ledetråder og retningslinjer i treningsarbeidet for barn og unge. I tillegg skal den gi retningslinjer for det sportslige ambisjonsnivå. 

SPORTSPLAN NYBEGYNNERE 
Nybegynnere kan være i alle aldre, og er hovedsakelig personer som ikke har vært med på orientering før. Vi vet at mange, og spesielt de yngste, ønsker årlig oppfrisking og videreutvikling. 
Dette behovet skal vi møte ved å hver vår tilby nybegynnerkurs for denne målgruppen, hvor vi vektlegger enkle ting som farger og symboler på kartet, kompass, EKT og vegvalg tilpasset de ulike aldersgrupper og nivå. Gruppen deles opp ved behov. Teorien prøves også ut i praksis.
På O-løpene utover vår og sommer setter vi opp personer som skal følge opp disse nybegynnerne, med instruksjon, hjelp og veiledning, der det er behov. 

SPORTSPLAN REKRUTTER
Rekrutter regnes for de som har vært gjennom nybegynnerstadiet og som ønsker å utvikle seg videre som o-løpere. Vi definerer denne gruppen i alderen 10-20 år. 
Ved behov kan instruksjon gis på treningsløpene. Dette skal gi utøvere motivasjon til å utvikle ferdighetene i orientering.    

SPORTSPLAN BREDDEN
Bredden defineres her som alle som deltar på en eller annen form for orienteringsaktivitet. Vi ønsker å tilby et bredt spekter av aktiviteter, som treningsløp, turorientering, Skolesprint og sommertrim. Tilbudet skal være for alle aldre og nivå og alle skal føle seg velkommen og trives. Vi vektlegger det sosiale på alle våre aktiviteter, og at konkurransene skal være artige. 


	Aktivitet
	Kjennetegn
	Breddemål
	Konk.mål
	Måloppnåelse. 

	Treningsløp arr. Ålen I.L.  
	6-7 ulike o-løyper, tidtaking, rangering >13 år
	Snitt på 25 løpere
	3 løp eller mer gir ut-merkelse. 
	

	Turorientering
	5 runder, taes når du vil, ikke tidtaking
	Holde stabil deltakelse
	Merker og diplom for antall poster. 
	

	Skolesprint, juni
	o-løp for 4 -6 kl. Hov skole, veiledning, tidtaking
	Alle elevene med
	Konkurranse  for dem som vil. 
	

	 Trimbok
	9 turmål, trimbøker hvor navn noteres
	2500 noteringer  
	Intern konkurranse blant deltakerne 
	

	Treningsløp i Haltdalen 
	3-4 ulike o-løyper, tidtaking, rangering >13 år
	Motivere flere ålbygger til å delta i Haltdalen
	Motivere utøvere til å erfare nytt terreng. 
	

	Karusell-løp og nasjonale løp
	Terminfestede løp i Midt-Norge. ( NØ-karusell, Sommerløpene, KM og Midt-Norsk og NM) 
	Skape et motiverende miljø slik at nye utøvere vil delta i større løp. 
	Gi utøvere  mulighet til å ta nye steg i sin utvikling som o-løpere. 
	



